በአሜሪካ የከፍተኛ ትምህርት ቤቶች ዝግጅትና ኮሮና
በኮሮናቫይረስ ወረርሽኝ ምክንያት የመማር ማስተማር ሂደታቸውን ለመለወጥ ስለተገደዱ ከፍተኛ ትምህርት ቤቶች ባለፈው ዝግጅታችን ማንሳታችን ይታወሳል፡፡ አብዛኞቹ ትምህርት ቤቶች እየተከፈቱ ባሉበት በዚህ ወቅት ትምህርት ቤቶች ምን ዝግጅት እያደረጉ ነው? አጀማመራቸው ምን ይመስላል? በርቀትና በአካል የሚሰጠው የትምህር ሂደትስ ምን ምን ዝግጅቶችን ጠይቋል? አቶ ዮርዳኖስ ባህሩ የሚሰሩትበት በዋሽንግተ ዲሲ የሚገኝ ሲሆን ዩኒቨርስቲው በዓለምቀፍ ጉዳዮች በህግ ኢንጂነሪንግ እና የህክምና ትምህርቶች ይታወቃል፡፡ የዩኒቨርስቲው የኢንተርፕራይዝ አካዳሚክ አፕልኬሽንስ ዳይሬክተር የሆኑት አቶ ዮርዳኖስ በዩኒቨርስቲው ለ30ዓመታት የሰሩ ሲሆን የክፍል ውስጥና የርቀት ትምህርት ቴክኖሎጂን በማቀናጀት ሰፊ ልምድ አላቸው፡፡ በኮቪድ-19 ምክንያት ካለፈው March ጀምሮ ከቤታቸው እየሠሩ መሆኑንና የመማር ማስተማሩም ሂደት በኢንተርኔት ድረ ገጽ የሚሰጥ መሆኑን ነግረውናል፡፡
